ufileyo; isiko ibikukuti xa kuko umntu ofayo, kungaseko temba lokupila, atatyatwe aye kushiywa ehlatini, ayekwe kona ade afe, kanti ngoku onke amakristu nento eninzi kuba hedeni bangena endlekweni yokutenga umkoba kwakububa izihlobo zabo.

Ilanga lakubalela njenganonyaka nje ibiba lixesha lenzuzo enkulu kumagqira emvula. Ebesiti enze intlanganiso ezinkulu zabantsundu kuvunviswe, kuziswe into eninzi yenkomo, lowo uzizisayo etenga ukuze aniselwe imvula. Iti ukuba ayinanga, lamagqira atyole umntu ati inqandwa nguye, sebemwela lowo abantu bamrwitshe bambulale. Kanti igqira limdyoba nje umntu lo lifuna ukugquka lendawo yokuba lingena mandla okunisa imvula.

Kukoke namagqira okunuka,—esingatsboyo ukuti lamagqira ebefumbete ubom babantu bonke ezandleni zawo. Ibiyintwana elula kuwo ukuti intsizana zabantu maziviswe intlungu ngohlobo oloyikekayo nolokuswelufefe. Ebe namaqinga amaninzi okufeza amacebo awo. Umntu endaqala ngaye ukuzazi ezi zinto yayilusizana lomfazi. Ukutyolwa kwake kwakusitiwa utakate umntu otile owaye sifa. Ubanjwe walaliswa emhlabeni zanatyiswa ingalo nemilenze zaqanyangelwa kwizikonkwane ezazibetelwe emhla­beni. Bate ke bamxatula umzimba lo ngamatye ashushu bebuye beqongqotela isapompolo emzimbeni. Yada into eyapelisa intlungu zake yaba kukufa. Nowake wati umkulula ngemali lomfazi akancedanga nto. Inkolo egwenxa yagqita imali ngamandla. Omnye umntu owahlelwa bobu bunzima waye ku- fupi nesikolo. Yayisityebi somfo, into ezinkomo, kwatiwa utakate inkosi kuba yayisifa. Lisiko kubantu abatyebe ngenkomo ukuti xa kusengwayo baye ebuhlanti bamane bezikangela bezibonga bezi biza ngamagama azo. Ngemini etile ute esenza lento yenziwa nangabanye, eze kanye, kwabonakala kusiza kulomzi wake igqiza labantsundu bexobile. Ubakaulele ngeliti nikumbule pina? ukupendula balata umzi wenye indoda. Ute ke yena, “ Ka- nime, ndizeke ingubo yam, ndihamba nani ” wangena kwase buhlanti, kwati xa ayambatayo ingubo watiwa gatya ngentambo emqaleni warwitshelwa emtini ngexeshana elifutshane. Isenziwa njeke lento abanye kwakwaba bantu batimba inkomo ezo zake zo­nke. Into ezinje bezivakala futi, zisenzeka kufupi nati, kodwa besikolisa ukuti siziva sibe singasenakunceda. Ndisalikumbula ixegwazana elitile eleza kuti lisiti masilikulule kumlilo owawulungiselelwe lona. Lafihlwa ke endlwini. Zite intshaba zalo zakuva apo lizimele kona zezakutimalikutshwe. Kanti selitwetwisiwe, lemkiswa laya kwela kwa ntsiza e-Koloni. Eli qela lali- putume eli xegokazi lalipetwe ngunyana wenkosi u- Ndlambe, wabeke lonyana naye wayeke wanukwa oko kwakusifa uyise. Akukunjuzwa lento, akubuzwa ukuba yena wayemtakatilena uyise ukuze ati ukubalekisa ubom bake asabe eze kwa Tyali! Usuke wati ukupendula “ igqira lika bawo ibingegqira lilungileyo.” Abantu babeyibambe ngamandla lenkolo yo­kuba banokutakatana bakutanda. Into ke leyo ebiwalungele kakulu amagqira kwanomkosi wamadodana obuhlala ubako komkulu amaxesha onke, amadodana abehleli elungele ukusukela pezulu kwakukankanywa ukutimba, mhlaumbi ukupalaza igazi nokuba kuzuza inkomo. Kwabonwa amasikizi kwakufa inkosi u- Ngqika ngo December 1829. Yalinani abantu aba- bulawayo ngokungati lonkosi ibulewe ngabo.

Njengokuba ndingumntu okolise ukulicitela e-Love- dale ixesha lam, ndabe ke nditanda kakulu ndakubo- na usinga pambili ngokuhluma ndoka nditete into ezimbalwa ngawo.

Umzi wase Lovedale wamiswa ukuqala e-Ncera umlambo ongena tuba lide ukusuka kulendawo ngo-

eve otanda ukuva. Inteto yetu masiyitshayelele ngokuti apo sidela kona asikalazeli mbuso wamangesi, sidela ukonakaliswa kwawo ngabo abati baquba wona.

Indawo engamandla esinga ngoku singa- bonisa yona yeyokuba ngapambili impato yabantsundu ibisingisela ekubenzeni isizwe esinye namangesi. Izipatamandla zibe ziza- mela ukuba makati opantsi kwazo azidle ngokuba ngumntu we Nkosazana, iti into encoma amangesi eve ukuba incoma mna ize emdelayo abe buhlungu naye yiyo, eli- hlazo abe nentloni naye ngayo. Ukuba siyauqonda umoya wolaulo lwama Ngesi uhamba kulo mkondo kuzo zonke indawo, kananjalo nguwo owenze ukuba siblume eso sizwe, sibe sentloko nakweza pesheya kolwandle. Siti ke u-Molteno noko abangacingiyo nabata.da ukukolisa izipata­mandla ezikoyo nabaqutywa liratsbi nabangalukangelisiyo ulaulo lwake, bamdelayo nguye kanye oyena ubequba umkondo esi- kolwa ukuba Inkosazana ingatanda kuqutywe wona apo ilaula kona. Yona sikolwa ukuba inga abantu bayo bangayi tanda, ukulaula kwayo bakutande. Kungalondawo eyablukileyo kwinkosi ezininzi kuba zona zikoliswa kukuba *zoyikwe.* Ukutshoke asiteti kuti ulaulo luka Molteno lube lulunge ngazo zonke indlela, kodwa siti xa sikangela umqulu walo, lube luhamba emkondweni ofundiswa lulaulo lwe Nkosazana kwezinye indawo, ofundiswa yimbali yama Ngesi, lo wokuba mabati abantsundu bazidle ngokuba bona besisizwe esinye nama Ngesi.

Kekaloku amadoda ase gunyeni ngale mini akubonakali kuti ukuba asingisa kwelo cala. Endaweni yokudibanisa ngati ayahlukanisa. Endaweni yokuzamela ukuba umbuso wenkosazana *utandwe* azamela uku­ba *woyikwe,* endaweni yokuzamela ukuba abanye bazive bengamakaya ngati azamela ukuba mabaqonde ukuba abamhlope balapa ngokoyisa, basesinye isizwe. Angaba okunene akatsho ukuti sifuna kunjalo, kodwa zona izenzo zawo kuse mblotsheni kotanda ukubona ukuba ziya kuqubela kulondawo, enye indawo ukuba siyaziva inteto zomongameli kubonakala ukuba akakatali nokuba kubenjalo. Ke asiteti kuti akuko nto zilungileyo zenziwayo ngawo ; siteta sikangele eraqulwini wezenzo zawo ngokukodwa *kuhlobo* lokwenza kwawo.

Kwabati ukuteta, ngapambili umntu ontsu- ndu ebengapetwe ebesenza intando yake si- ngapendula ngokuti bateta umoya. Kulusizi okunene ukuba abantu basuke bange bazini- kele ekupulapuleni umoya ngapezu kokuci- nga bakangele ukuma kwezinto.

Kodwa ke singapiki nobubanzi bale ndawo siyi xoxayo masikangelise kule ndawo yoku- ba impato yangapambili ine siqamo esihle

kusinina esivelisileyo. Impendulo yetu iti ewe zininzi, ezinye zabako kungekaliwa, ezinye zibonakele ngeli xesha lemfazwe. Asi- nakuzingena zonke sokankanya zibini. Eso- kuqala esabako pambi kwe mfazwe saba ku- kuzinikela kwenkosana ezibe zizipete, zizini- kela kwi Nkosazana. Imfazwe le ivela sezi- pantsukuba pantsi kwama Ngesi zonke izizwe ezintsundu ezipakati kwale Koloni ne Natal, zaba zizicelela ngokwazo ukuba mazipatwe ngabamhlope. Zaye ke zitsalwa ikakulu kukubona ukuba abapantsi kwama Ngesi benziwa banye nawo. Yaba yilondawo eyabangela ukuba ziti nebezifanele ukucela e-Natal zikangele apa, kungokuba e-Natal ibingacacanga njengalapa indawo yokubenza isizwe esinye nabamblope abantsundu bakona. Esesibini isiqamo siti sibonakele ngale mfazwe ibiko. Asisateti ngezinye izizwe ezinga Batembu nama Mfengu. Nakuma Xosa asisateti nangezizwe ezinje ngama Gqunukwebe. Masesi ngenaku Mangqika. Ngawo sibona lento yokuba ebese mahlatini u-Sandile no Gonya no Matanzima, inkosi ezo abe sazi Umngqika wonke ukuba koti kutshabalele zona sibe sifile isizwe sakowetu. Kantike isiqingata sawo (singatsho nokuti ngapezu kwesiqingata) sihleli, sahlaliswa kukuba olulaulo lomlungu silutandile. Omnye ongaqondiyo angati abablalayo be­nziwa kukoyika, kodwa imbali esiziva emahlatini zibonisa ukuba ukoyika ibiyintwana encinane xa kuza kufa inkosi. Siyaqokela siti abahlalayo benziwa kukukolwa nokutanda ulaulo lo Mlungu. Kulama Xosa ebe lele sikolwa ukuba ungawafumana emaninzi alutanda ulaulo lomlungu ngapezulu naku- lama volontiya ebesilwa etsalwa zinkomo. Ke ukuba umntu ufuna isiqamo esingapezu kwesi sisikankanyileyo angaba naye akasayazi into eyakumanelisa.

Kekaloku oluhlobo kuqutywa lona ngoku lubanga usizi kuti kuba nokuba luya kubenza abantsundu batobe, beve ukuba sipetwe luya kuvelisa ukukutiya ukupatwa luzengemini ezilandelayo luvelise ububi kubo bonke.

Kwabantsundu singagqiba ngeliti mabazi- nikele emfundweni nase lizwini lika Tixo, batobele umteto, kuti ukuba banesikalazo benze isicelo ngaso basingise ku Rulumente ati ukuba akabalungisi basingise eparlamenteni, kude kuye kwi Nkosazana.

INTETO KA MR. WEIR NG-EMINI YE  
JUBILEE YAKE.

*(Sisusela kwindawo esasiyeke kuyo kulenyanga  
ifileyo).*

. . . NgeloxEsha abantu babe sabotshwe kunene zinkolo ezigwenxa, ngokukodwa inkolo kumagqira okunuka namagqira emvula.

Ebeti angabuba ontsundu kungabiko uvumayo ukusicukumisa isidumbu nokuba yenye into yalowo

2 ISIGIDIMI SAMAXOSA, DECEMBER 1, 1878.